作者：沈伯文
词牌/韵律：望海潮

paragraphs: 山连嵩岱，疆分齐鲁，济南自古多奇月。
魄堕英星，芒剪瑞□，来参汉主龙飞。
仙露浥繁枝。
振家声赫奕，金印传龟。
一种春风，后园桃李自成蹊。
淮堧暂弭旌旗。
庆歌浮绿野，人静圜扉。
梅破粉痕，柳回星眼，相将紫诏催归。
玉勒晓骢嘶。
望天墀咫尺，香惹朝衣。
最好朱颜绿发，劝宴凤凰池。